
O Volapiikaflens in vol lolik! 

Un mul biiik azeloy pinti in volad kritik. Pint binon zal noe relik abi 
piikavik! Po jenet et - so reidobs in diatek nulik - paostolans aspi- 
koms on mod somik, das komans valik akanons suemon omis: 

“Ven pintadel ikomon, valans akoboms balcilo. E sUpo se stil noid, 
dsd ut tepa vemik, asUikon, kel dfuliikon domi lolik, in kel 
aseadoms. I palogons fa oms linegs pidilddol dsvo bind fil, kels 
adoseidons okis sui alan omas. Valans nu pafuliikoms me 
Saludalanal, ed aprimoms ad spikon piikis foginanik, mad Lanai 
akoedon spikon omis. 

(...) Ven ton at adavedon, menamodot dkobikon; abluvons, bi 
dlilons, das aspikoms in dialegs lonik onas. Abinons nen okreig 
ed astunikons, du dsagons odes: Bend! mans valik et, kels 
spikoms, no binoms-li Galileydnans? Lio lilobs-li Ufa, das 
spikoms in lomdnapUk alarm obas ? Partiyans, Meddnans, elans di 
,Elam’, belodans Mesopotdna, Yuddna, ela , Cappadocia', ela 
,Pontus’, ela ,Asia’, FrUgdna, PamfUldna, Ldguptdna, topddas 
Liibdna flanU ,Cyrene’; ed i Romdnans, yudans e kompenans 
yudanas, us elomadikols, Kretiyans e larabans, lio lielobs-li 
notUkon omis in pUks obsik vobodis gretik Goda ? ” 

Ettimo bo Saludalanal it akodon suemovi po menamodot modapiikik. 
Nutimo bemastikoy votiko dinadis somik, sevabo mutobs lamon 
valemapiiki. Datuval: Johann Martin Schleyer alabom tikamagodi 
legudik, ed adatikom Volapiiki. Tefii atos apenom, das adebom lana- 
ne gudik oma siti lolofik Volapiika. No fiimos, va Saludalanal it 
aflunon omi. Alo Volapiik ai padugadonos fa lanan gudik! 

Valikosi gudikiin oles ed olsikanes 
sedom 

MAN IN DITRET 

DIL BAUD 

Tiad rigik: Beyond Help fa Frank Roger, petradutol fa Hermann Philipps 

Kapit: 1 

Agolob plodio ini gad ad vestigon, va buid nedon-la pakotulon, 
ven supo man redaherik apubom. Ekupolo obi alerorom: 

“Yufo! o Eric ! Spido! binos-la pot latik! Savolod obi!” 

Dub supad no akanob spikon; te alulogetob omi. Kim abinom-li 
man at? Lio akanom-li sevon nemi oba? Lio apubom-li somo in gad 
obik? Kisi vods omik asinifons-li? 

“No te stanolod us, o Eric!” arorom me vog dadredalik e logod 
mitirol dub huster. “Godo! liomodotikna nog mutobs-li donuon vali at? 
No kanol-li memon obi?” 

“Memon-li oli?” ageob splodulo. “No cedob, das ya akolkomobs 
buikumo. Kim binol-li?” 

“Kisi vilol-li sagon me atos: das neforo akolkomobs odi? Ag! Godo! 
anu suemob osi. If atos binon kolkom balid obsik, tano sinifos, das 
binos flekamuf latik oba, e ya tu latikos-la. On mod nonik kanol-la ...” 

Zanodu spikam paropom ed anepubom se dabin so klanofiko asa 
ipubom. Gad obik abinon asa ai. Vo val at ijenon-li? Ibinon-li 
deladrim u magalod? Astebedob du sekuns anik, ab stad ablebon 
nomik. Eko! buid. Jiel Cecilia ibegof obe, das vestigobos, va nedon- 
la pakotulon. Agoulob lu pod gada, ed ajuitob florupasoli sa vienili 
vamik. 

Kapit: 2 

Dido buid aflagon vobi anik. Aguflekob obi, ed ebo ven avilob 
golon lu gada-ludom, man redaherik apubom donu - asvo se nos “as 
kosomiko”. 

“O Eric I” avokadom, “Gode dani! das nog komol. Mutol yufon obi, 
bua tu latos.” 

“01 donu”, ageob. “Abinol is bu timuls anik. Kim binol-li? Lio pubol 
e nepubol-li somo? E kikodo in gad obik-li? 

“Ya akonob ole vali at”, ageom mapeto lejastolo. “No labobs timi 
saidik ad donuon atosi valik. Neodob yufi, ed ol jinol binon balikan is 
zi.” 

“Buo desirob ad geton planis anik”, asagob, “Alo binos gad obik, e 
vilob sevon, seku kod kinik binol is.” 

“Godo! o Eric ! Somo perobs timi voladik. No kanol-li zepon dinadi 
presenik nen prolid e yufon obi, bua tu latos!” Aklulos, das aperom 
sufadi omik, ed ai plu afakadikom, dido no so vemo asa po pub balid 
oma. Ye, diabo! kisi man at avilom-li? 

“Beno!” asagob. Ba sotob-la gevon poti mane. Mogiko abinom-la 
posod gidofik, kele vo yuf azesudon. “Kisi kanob-li dunon pro ol?” 

“Eko!” asagom me vog fino boso saditretulol. “Begob ole, das ...” 
Donu paropom zanodu spikam. Alogedob ini lut vagik tikolo: Vo, man 
at jinom labon sakadi dido. 

Aguflekob obi ed aslufob lu gada-ludom. Ajinos, das nu fino 
oprimob ad bevobon buidi. 

Kapit: 3 

Abinob su geveg lu buid ko gadastums, ven man et apubom 
kilidnaedo. 

“Ag! donu ol”, avokadom, ven alogom obi. 

“Sagol uti, keli ob it ebo nu avilob sagon”, agespikob. “Neodol 
yufi, vo-li? 

“Dido atosi vipob. Jinos, das bunob mo e ge de primapun obik. No 
fumob do miplop at, ab cedob, das primob ad suemon kalieti dinada.” 

“Kis binon-li primapun olik?” asakob. “E kisi notodot: bunon mo e 
ge < sinifon-li? Lio kanob-la suemon mifati olik?” 

“Pendulob vu koordinats timik. Sperimant bo amiplopon vemiko. If 
no kanob bemastikon prodadi at, operob-la fimapuni obik in spad e 
tim. Dafronikobov ad nos, asvo neai adabinobov!” 

“Leno suemob dini ut, do kel spikol. Kanol-li notodon atosi me 
vods pro nenolans?” 

“Liedo! tim no saidon pro atos valik. Alo no zesudos, das loliko 
suemol stadi obik ad kanon yufon obi.” 

“Beno! sagolod obe, kisi sotob dunon. E vifiko! Bi pubol e 
nepubol, bua kanol finukon seti plu bali.” 

“Jenofo-li? Vilol-li sagon, das pluna pubob is? E du timuls te 
brefiks-li?” 

“Kuratiko.” 

“Godo! on jenet at ...” Man anepubom. Atovulob jotis ed 
adasumob gadastumis obik. Avilob vobukon obi tefu buid, bua po- 
ropob-la donu. ■ 


Fovot ofovon 

NO VILOB BINON KROKOD ! 

fa vicifal: Daniel Morosof 

Sperantapukans labons vodis necalofik neliteratik ad sinifon fomis 
blamabik kosada bevunetik. Vods valik at binons varbs, kels 
pedefomons de nems raptulas. Etuvob lisedi sokol varbas pema- 
niotol. [Els * is malons vodis necalofik] 

'Krokodili' (*krokodon, kondoton asa krokod). 

Spikon ko ods lomapiiko bevu Sperantapukans votik. 

Sam: Rusanapukans spikons ko ods Rusanapuko. 

'Aligatori' (kondoton asa 'alligator'). 

Spikon ko ods bevu Sperantapukans votik me lomapuk spikana bal. 
Sam: Rusanapukan e Fransanapukan spikons ko od Fransanapuko. 

'Kajmani' (kondoton asa 'caiman'). 

Spikon ko od bevu Sperantapukans votik me puk ut, kel no binon 
lomapuk spikanas bofik. 

Sam: Rusanapukan e Fransanapukan spikons ko od Linglanapuko. 

'Gaviali' (kondoton asa 'gavial' di 'Ganges'). 

Spikon ko ods Sperantapuko bevu ne-Sperantapukans. 

'Lacerti' (*lasaron, kondoton asa lasar). 

Spikon ko ods bevu Sperantapukans me mekavapuk votik. 

Sam: mens spikons ko od bevu Sperantapukans Volapuko (atos 
jinon lu obs as drim vemo plitikl). 

Volapuk no labons vodis somik, ab nu pos plan obik dalob sagon: 
"No *krokodobsos e no *lasarobsos, no kondotobsos asa 'alligator' e 
'caiman'! Spikobsos ko ods Volapuko!" ■ 

Lonalifibepenot brefik 
potu prim vicifalama obik pepenol 

fa Daniel Morosof 

Pemotob to zifil Rusanik nilii ‘Yekaterinburg’, ‘Sredneuralsk’ 
penemol, ko lepals obik flanii mot lodons, iin yel: 1984. Lif valik obik 
ejenon to ‘Yekaterinburg’: cifazif zilaka di ‘Sverdlovsk’ (ma nem 
vonadik ela ‘Yekaterinburg’, sevabo: ‘Sverdlovsk’; calans obsikbisariko 
avotiikons nemi zifa, ab no avilons votiikon nemi zilaka tefik). Is 
ivisitob juli, is astudob po niver tatik Luralik (poso niver at avedon dil 
nivera fedik Luralik stimii ‘Boris Yeltsin’: presidal balid Rusana < pene- 
mola) piikavi e literatavi, pato Rusanapiikavi. In zif ot nu vobob as 
redakan a korakan po niver dugalavik tatik Luralik. Agetob nivera- 
diplomi tidana Rusanapiika a literata. Poso afovob ad vestigon Rusana- 
piiki, pato vodidefomami otik (kel, cedii ob, siimon dilo ad vodidefo- 
mam Volapiikik), ed apenob patadapenadi do nulavods nekosomik in 
poed Rusanik tumyela teldegid. Sekii kod at adagetob gredati nolava- 
lisitana tefii piikav (gredat Rusanik at siimedon ot Yuropik “dokan 
filosopa” ii ‘PhD’). 

Sis ciliip nitedalob do mekavapiiks (ba pos reid ela “Sol linas” fa 
hiel ‘J. R. R. Tolkien’: lautan kelik ajafom piikis modik valasotik). 
Balidnaedo panunob do yufapiik neudik medii gased pro cils tiadii 
“Tram”, ven areidob su pads ona yegedi do Sperantapiik. Tikamagot tefii 
yufapiik, kel binonov med kosada beviinetik, astuniikon (in siam gudik) 
obi. Atos abinon sid, kel afalon sui tail gudik, dat ogivon prodi bundanik 
iin fiitiir. 

Ven abinob niverastudan yela balid, tano balidnaedo alilob vodi 
“Volapiik” dii spikad. Vemo anitedalob do piik at ed avilob geton nunis 
modikum tefii sakad at. Yufian gudik po riv zeila at abinon beviiresod, 
medii kel atuvob dokiimis modik nitedik do Volapiik. Leprinsips anik 
ela ‘Schleyer’ edafrediikons obi, sevabo: balugiikam foneta e lieg vodi- 
defomama. Mekavapiiks modik, as sam Sperantapiik, labons stabis votik. 

Lopo epenob, das beviiresod binon yufian ad studon Volapiiki. Ye 
beviiresod binon te kosadamedom e binonov nos nen mens lezilik. Po 
larn Volapiika ayufons obi (e yufons alani) lautots nitedik fa Volapiikans 
modik, semanis kelas sotob nemon is: hiels ‘Ed Robertson’, ‘Ralph 
Midgley’, ‘Brian Bishop’. 

Danadii hiel ‘Sergio Meira’ Viikiped dabinon e kanoy reidon 
vodemis zesiidik pro Volapiikans valik se “Volapiikagased pro 
Nedanapiikans”. Pos registar oba la grups beviiresodik Volapiikik 
(sevabo: Volapiikagrup di ‘Yahoo’, Volapiikagrup po el ‘Facebook’) 
adasevob modikosi tefii piik jonik fa ‘Schleyer’ dub gespiks nitedik a 
kuratiks demii saks obik fa hiels ‘Hermann Philipps’, ‘Sergio Meira’, 
‘Ralph Midgley’, ‘Arden Smith’. Nen yuf kadamanas stimik at no aka- 
nobov fidunon vobotis anik oba tefii Volapiik. 

Mutob koefon, das primo avilob gebon Volapiiki rigik, “Volapiiki fa 
‘Schleyer’ it”. Ye poso adasevob, das hiel ‘Schleyer’ it ivotiikom jafoti 
okik laidiipo, das Volapiik rigik stabofik labii noms fiimofik neai 
idabinon, das ‘Schleyer’ it ivilom ed isteifiilom ad menodon Volapiiki 
jiii deadamadel okik e das te pos revid fa hiel ‘Arie de Jong’ Volapiik 
idageton nomis nendotik, so zesiidikis pro piik alik, pato pro mekava- 
piik. Kliilos, das slopans fiedik ela ‘Schleyer’ po leodiikam Volapiika no 
akanons-la dunon utosi, kelos no abaiadon ko vil hiela ‘Schleyer’, ko 
tikamagots omik. Sekii atos Volapiik nuik vo binon Volapiik ot, keli hiel 
‘Schleyer’ apropagidom. Zuo Volapiik perevidol binon Volapiik balik 
lifik. Ye cedob, das jenotem volfa Volapiika binon dilad kuliva Vola¬ 
piikik, e nitedalob do din at. 

Noe studob Volapiiki abi propagidob oni, pato bevii Rusanapiikans. 
Atradutob (pla kapits anik do lafabs nelatinik) Rusanapiikio eli “Gramat 
Volapiika” fa hiel ‘Arie de Jong’ asi konleti penetas do sakads fikulik 
geba Volapiika fa ‘Ralph Midgley’ tiadii “Volapiik po geb” (‘Volapiik in 
use’). Anotiikob dabiikoti telid efe leaktroniki a beviiresodiki Volapiika- 
vodabuka pro Rusanapiikans fa hiel ‘Eugeniy Biek’ sa leigatods se 
Volapiikavodabuks Rusanik votik fina tumyela degziilid e sa layiimots 
difik tefii volf Volapiikasita. Buk at nitedonov Volapiikavanis. Ajafob 
padi do Volapiik pro Rusanapiikans ninii resodatoped obik. Avedob 
liman Volapiikagrupa po sogadaresod Rusanik ‘VKontakte’ (Volapiiko: 
“PoKontag” u “PoKosam”) penemol e penob bosi pro limans grupa at. 
Id aprimob ad jafbn vodabuki Volapiiko-Rusanapiikik, ab dunob atosi 
vemo nevifiko. 

Too ya dabinon vodabuk gudik Volapiikik pro Rusanapiikans fa hiel 
‘Oleg’ (ladet leaktronik binon: http://voIapuk.temerov.org/stums.php), do 
lebuk at (cedob, das binon tradutod de bal vodabukas fa hiel ‘Ralph 
Midgley’) no ninadon vodis modik dabinik. 

(Is vilob penon cedi obik, sevabo: kod bal veiitikiinas, sekii kel 
Volapiik no binon piik popedik, tefon nebini dokiimas do Volapiik me 
natapiiks modik pepenolas. Buks calofik veiitikiin pepenons me Deuta- 
napiik e me Nedanapiik. Vodabuks, gramatabuks e tidodems dabinons 
pro Linglanapiikans, ots dabinons in modot nepluik pro Sperantapiikans, 
Portuganapiikans, Fransanapiikans, Spanyanapiikans, Fitalyanapiikans, 
Rusanapiikans ... E piiks retik-li? Volapiikan alik sotonos penon u 
traduton medii lomapiik okik vodabukis, gramatabukis, tidodemis ... 
Ven ots udabinons in Grikanapiik, Suomiyanapiik, Tsyinanapiik, Yapa- 
napiik, ..., tano Volapiik ofloron da vol lolik!) 

Ab sotob geikon lii bepenam vobotas obik. Pos vestigs oba akon- 
letob lisedis omik vodas Volapiikik, sevabo: lised vodas nulik sis yel: 
2007 < fa kadam Volapiika pezepolas, lised vodas vii yels: 1880 e 1889 
< fa hiel ‘Schleyer' it pavotiikolas, lised tiimologik prapodas, konyunas 
e ladvarbas ma buks fa timakompenans ela ‘Schleyer’. 

I steifiilob ad penon Volapiiko. Ya epenob yegedi do menod calofik 
balid Volapiika in “Vog Volapiika” pepiiboli e yegedi do teilamaliil pro 
sikloped libik tiadii “Viikiped”. 

* * * 

Ayel binon pro ob yel cenas fredik. Balido, afealotadob. Telido, 
aprimob ad vobon zuiko as redakan gaseda kompenata flitomik Luralik. 
Fino nu vedob vicifal soga beviinetik Volapiika. Spelob, das dins modik 
a fredik ojenon in lif obik e das nol obik Volapiika ogudikumon dii yels 
sokol. Vipob id oles valikosi gudikiin. ■ 

Pads nitedik in bevuresod 

1. http://vo.wikipedia.org/wiki/Teilamaliil 
Yeged fa ob pelautol do teilamaliil. 

2. http://fabzaycev.ucoz.ru/index/volapjuk/0-18 

Pad do Volapiik ninii resodatoped obik. Ninadon konleti bukas tefii 
Volapiik Rusanapiikikas pipiibolas ti valikas e dokiimis do Volapiik 
nuik. 

3. http://vk.com/volapuk_sprache 

Volapiikagrup po resodatoped Rusanik ‘Vkontakte’. Us kanoy spikon do 
Volapiik Rusanapiiko. 


Shido ii Daniel Morosof 

PON PESPRANOL 

Soldats akomoms lu flumed. Pon pispranon, e nonan soldatas 
akanom svimon. Du kapiten ameditom, on mod kinik akanom-la 
bemastikon sakadi at, alogom hipulilis tel, kels aguboms in botil. 
Kapiten apanidom boti, ye sunado akupom, das ot akanoy veigon 
soldati te bali u hipulis et tel. Igo no akanon veigon soldati bal ko bal 
hipulas. Too kapiten adatikom dunamodi ad blinon soldatis valik oka 
love flumed. Lio akanom-li dunon atosi? Meditolsos osi! 

GESPIK TEFU RAT LOPIK 

Balido hipuls bofik aguboms lu jol etflanik flumeda. Balan omas 
ablibom us, e votikan agebotom. Tano soldat bal agubom soelo love 
flumed. Hipul la jol etflanik ageblinom boti. Tano hipuls bofik donu 
aguboms lu jol etflanik flumeda, e balan omas ablibom us, du votikan 
ageblinom boti. Soldat telid agubom love flumed, e hipul la jol votik 
ageblinom boti. Somo afovoms, ju soldats valik abinoms su jol 
etflanik flumeda. 



KORAKOTS TEFU GASED MAYULA 

Pad: 34, 

Penet: 6, setem 2id: nu ereafobs stadi —> nu ereafobs ini stad; 

setem 3id: sakads votik boladiks —> sakads votik boladik; 
ai plu fikulikon —» ai plu fikulikon; 

Penet: 7, setem 2id: ma mogs obik —» ma mogs obsik. 

Pad: 35, kedet 4id lopao: jonats tefik binons kredabik —> 
jonats tefik binons kredabiks; 

Penet: 10, kedet: 1: tefii saks obik —► tefii saks obsik. 

Pad: 36, vodalised: stopadovik —» stopadovik (no ~). 

Pad: 37, kedet: 11: kanons-la sinifon —> kanons-la sinifon; 

kedet: 16: (“lieblicher/more lovely”) —> (“lieblicher/lovelier”). 
Pad: 38, kedet: 16: Ba vods ad —► Ba vods at. 



